Document ID: 31991R3771

Title and Content:
ΚΑΝΟΝΙΣΜΟΣ (ΕΟΚ) αριθ. 3771/91 ΤΗΣ ΕΠΙΤΡΟΠΗΣ της 18ης Δεκεμβρίου 1991 που τροποποιεί τον κανονισμό (ΕΟΚ) αριθ. 1707/90 περί λεπτομερειών εφαρμογής του κανονισμού (ΕΟΚ) αριθ. 1796/81 στις εισαγωγές κονσερβών καλλιεργουμένων μανιταριών από τρίτες χώρες Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Οικονομικής Κοινότητας, τον κανονισμό (ΕΟΚ) αριθ. 426/86 του Συμβουλίου της 24ης Φεβρουαρίου 1986 περί κοινής οργανώσεως αγοράς στον τομέα των μεταποιημένων οπωροκηπετικών (2), όπως τροποποιήθηκε τελευταία από τον κανονισμό (ΕΟΚ) αριθ. 1943/91 (2), και ιδίως το άρθρο 15 παράγραφος 4, τον κανονισμό (ΕΟΚ) αριθ. 1796/81 του Συμβουλίου της 30ής Ιουνίου 1981 περί μέτρων εφαρμοζομένων στις εισαγωγές κονσερβών καλλιεργουμένων μανιταριών (3), και ιδίως το άρθρο 6, Εκτιμώντας: ότι η πείρα που αποκτήθηκε από την εφαρμογή των διατάξεων του κανονισμού (ΕΟΚ) αριθ. 1707/90 της Επιτροπής (4), όπως τροποποιήθηκε από τον κανονισμό (ΕΟΚ) αριθ. 3718/90 (5), οδηγεί στο να καταστούν ελαστικότεροι οι ειδικοί όροι έκδοσης των πιστοποιητικών για την εισαγωγή των προϊόντων δυνάμει του καθεστώτος αυτού- ότι, εξάλλου, η παράταση ισχύος των πιστοποιητικών εισαγωγής πρέπει να συνεισφέρει στο να καταστούν τακτικότερες οι συναλλαγές σε περίοδο ενός έτους- ότι το άρθρο 4 του κανονισμού (ΕΟΚ) αριθ. 1707/90 προβλέπει ότι η θέση σε ελεύθερη κυκλοφορία των ποσοτήτων κονσερβών καλλιεργουμένων μανιταριών καταγωγής Λαϊκής Δημοκρατίας της Κίνας, Νοτίου Κορέας και Ταϊβάν εξαρτάται από την προσκόμιση πιστοποιητικού καταγωγής που εκδίδεται από τις αρμόδιες αρχές που αναφέρονται στο παράρτημα IV του εν λόγω κανονισμού- ότι η Νότιος Κορέα και η Ταϊβάν εξουσιοδότησαν έναν νέο αρμόδιο οργανισμό- ότι, ως εκ τούτου, πρέπει να τροποποιηθεί το εν λόγω παράρτημα- ότι, προκειμένου να υπάρξει διασάφηση, πρέπει να καταργηθούν όλες οι διατάξεις που δεν εφαρμόζονται πλέον- ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Οπωροκηπευτικών, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Ο κανονισμός (ΕΟΚ) αριθ. 1707/90 τροποποιείται ως εξής: 1. Το άρθρο 4 αντικαθίσταται από το ακόλουθο κείμενο: "Άρθρο 4 1. Η θέση σε ελεύθερη κυκλοφορία των ποσοτήτων μανιταριών καταγωγής Κίνας, Νοτίου Κορέας και Ταϊβάν υπόκειται στις διατάξεις του κανονισμού (ΕΟΚ) αριθ. 3850/89 της Επιτροπής (*). 2. Οι αρμόδιες αρχές για την έκδοση του πιστοποιητικού καταγωγής αναφέρονται στο παράρτημα ΙΙΙ. (*) ΕΕ αριθ. L 374 της 22. 12. 1989, σ. 8." 2. Στο άρθρο 5, η παράγραφος 2 αντικαθίσταται από το ακόλουθο κείμενο: "2. Κατά παρέκκλιση του άρθρου 2 παράγραφος 1 του κανονισμού (ΕΟΚ) αριθ. 2405/89, τα πιστοποιητικά εισαγωγής για τα προϊόντα που αναφέρονται στο άρθρο 1 ισχύουν για περίοδο 6 μηνών από την ημερομηνία έκδοσής τους, κατά την έννοια του άρθρου 21 παράγραφος 2 του κανονισμού (ΕΟΚ) αριθ. 3719/88. Εντούτοις, η περίοδος αυτή δεν ισχύει μετά τις 31 Δεκεμβρίου του εν λόγω έτους." 3. Το παράρτημα ΙΙΙ καταργείται. 4. Το παράρτημα IV αντικαθίσταται από το ακόλουθο κείμενο: "ΠΑΡΑΡΤΗΜΑ ΙΙΙ Οι αρμόδιες αρχές που αναφέρονται στο άρθρο 4 του παρόντος κανονισμού είναι οι εξής: για την Κίνα: - Shanghai Foreign Economic Relations and Trade Commission, - Fujian Foreign Economic Relations and Trade Commission, - Guangxi Foreign Economic Relations and Trade Commission, - Zhejiang Foreign Economic Relations and Trade Commission, - Jiangsu Foreign Economic Relations and Trade Commission, - Sichuan Foreign Economic Relations and Trade Commission, - Chongquing City Foreign Economic Relations and Trade Commission, - Anhui Foreign Economic Relations and Trade Commission, - Guangdong Foreign Economic Relations and Trade Commission, - Import/Export Department, Ministry of Foreign Economic Relations and Trade- για την Νότιο Κορέα: - Korean Chamber of Commerce and Industry- για την Ταϊβάν: - T'ai-wan Canners Association." Άρθρο 2 Ο παρών κανονισμός αρχίζει να ισχύει την 1η Ιανουαρίου 1992. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 18 Δεκεμβρίου 1991.

Classification Labels:
986
703
36
2394

Label Descriptions:
{"986": "Εμπορικές πράξεις", "703": "Εμπορική νομοθεσία", "36": "ΕΜΠΟΡΙΟ", "2394": "ΤΕΛΩΝΕΙΑΚΗ ΝΟΜΟΘΕΣΙΑ"}

EuroVoc IDs (Original): 2723
1258
3489
614
3156

EuroVoc IDs (Expanded): 2723
1258
3489
614
3156

Dataset Source: meu

Split: train